แนวโน้มดัชนีเช้าลุ้นรีบาวน์กรอบแคบ
นักวิเคราะห์เผย แนวโน้มดัชนีเช้าลุ้นรีบาวน์ในกรอบแคบ  จับตาการหารือแก้ปัญหาหนี้กรีซ
14 ก.ย. 2554

นักวิเคราะห์เผย แนวโน้มดัชนีเช้าลุ้นรีบาวน์ในกรอบแคบ  จับตาการหารือแก้ปัญหาหนี้กรีซ
นักวิเคราะห์ฯคาดตลาดหุ้นไทยเช้านี้มีลุ้นรีบาวน์ในกรอบแคบหลังลงไปแรงกว่า 40 จุดช่วง 3 วันที่ผ่านมา ประกอบกับนักลงทุนมีความคาดหวังการหารือระหว่างผู้นำเยอรมนีและฝรั่งเศสเพื่อแก้ปัญหาหนี้กรีซ รวมทั้งการออกมาปฏิเสธข่าวเรื่องขาดสภาพคล่องของธนาคารใหญ่ในฝรั่งเศส อย่างไรก็ตามนักลงทุนต่างชาติยังคงขายสุทธิในตลาดหุ้นไทยและภูมิภาค คงทำให้การดีดตัวของดัชนีฯไปไม่ได้ไกล พร้อมให้แนวรับ 1,028-1,030 จุด แนวต้าน 1,040-1045 จุด
นายอภิชาติ ผู้บรรเจิดกุล นักวิเคราะห์หลักทรัพย์ สำนักวิจัย บล.ทิสโก้ กล่าวว่า ตลาดหุ้นไทยเช้านี้มีโอกาสรีบาวน์ในกรอบแคบ หลังปรับตัวลงไปกว่า 40 จุด ในช่วง 3 วันทำการที่ผ่านมา ประกอบกับนักลงทุนมีความคาดหวังเรื่องกระแสข่าวที่ทางผู้นำเยอรมนีและฝรั่งเศสจะมีการหารือเพื่อหาแนวทางใหม่ในการการแก้ปัญหนี้กรีซ รวมทั้งการออกมาปฏิเสธข่าวการขาดสภาพคล่องของธนาคารขนาดใหญ่ในฝรั่งเศส เป็นปัจจัยหนุนให้ตลาดยุโรปเมื่อคืนนี้ดีดตัวขึ้น
อย่างไรก็ตาม นักลงทุนต่างชาติยังคงขายสุทธิในประเทศหุ้นไทยและภูมิภาค ซึ่งก็แสดงว่าต่างชาติยังลดน้ำหนักการลงทุนในหุ้น ดังนั้นโอกาสที่ดัชนีฯจะดีดขึ้นแรงคงค่อนข้างยาก
พร้อมให้แนวรับ 1,028-1,030 จุด แนวต้าน 1,040-1045 จุด